CELEX: 32008R1108
Language: lt
Date: 2008-11-07 00:00:00
Title: 2008 m. lapkričio 7 d. Komisijos reglamentas (EB) Nr. 1108/2008, iš dalies keičiantis Reglamento (EB) Nr. 1266/2007 nuostatas dėl būtiniausių mėlynojo liežuvio ligos stebėsenos ir priežiūros programų reikalavimų ir sąlygų, kuriomis spermai galima taikyti Tarybos direktyvoje 2000/75/EB nustatyto draudimo išvežti išimtis (Tekstas svarbus EEE)

8.11.2008   
            
            
               LT
            
            
               Europos Sąjungos oficialusis leidinys
            
            
               L 299/17
            
         
      KOMISIJOS REGLAMENTAS (EB) Nr. 1108/2008
   2008 m. lapkričio 7 d.
   iš dalies keičiantis Reglamento (EB) Nr. 1266/2007 nuostatas dėl būtiniausių mėlynojo liežuvio ligos stebėsenos ir priežiūros programų reikalavimų ir sąlygų, kuriomis spermai galima taikyti Tarybos direktyvoje 2000/75/EB nustatyto draudimo išvežti išimtis
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. lapkričio 20 d. Tarybos direktyvą 2000/75/EB, nustatančią mėlynojo liežuvio ligos kontrolės ir likvidavimo reikalavimus (1), ypač į jos 11 ir 12 straipsnius bei 19 straipsnio trečią dalį,
   kadangi:
   
               (1)
            
            
               Direktyvoje 2000/75/EB nustatytos mėlynojo liežuvio ligos kontrolės taisyklės ir kovos su ja ir jos likvidavimo priemonės. Jos apima apsaugos ir priežiūros zonų (toliau – „ribojimų taikymo zonos“) nustatymą, mėlynojo liežuvio ligos stebėsenos ir priežiūros programų įgyvendinimą ir gyvūnų iš ribojimų taikymo zonų išvežimo draudimą (toliau – „išvežimo draudimas“).
            
         
               (2)
            
            
               2007 m. spalio 26 d. Komisijos reglamente (EB) Nr. 1266/2007 dėl Tarybos direktyvos 2000/75/EB įgyvendinimo taisyklių, susijusių su tam tikrų mėlynojo liežuvio ligai neatsparių rūšių gyvūnų kontrole, stebėsena, priežiūra ir judėjimo ribojimais, nustatytos taisyklės (2), kurios būtų taikomos šios ligos protrūkio atveju.
            
         
               (3)
            
            
               Reglamento (EB) Nr. 1266/2007 I priede nustatyti būtiniausi mėlynojo liežuvio ligos stebėsenos ir priežiūros programų reikalavimai. To reglamento III priede nustatytos gyvūnų, jų spermos, kiaušialąsčių ir embrionų išvežimo draudimo išimties taikymo sąlygos. To reglamento V priede išdėstyti zonos, kuri tam tikru metų laiku neužkrėsta mėlynojo liežuvio liga, nustatymo kriterijai.
            
         
               (4)
            
            
               Būtina, kad veiktų tinkamos mėlynojo liežuvio ligos stebėsenos ir priežiūros programos siekiant, be kita ko, kuo anksčiau nustatyti mėlynojo liežuvio ligos virusą ir įrodyti, kad nėra bendrų ar specifinių mėlynojo liežuvio ligos serotipų, taip pat nustatyti laikotarpį, kuriuo ligos sukėlėjo pernešėjų nėra. Į mėlynojo liežuvio ligos stebėjimo ir priežiūros programas turėtų būti įtraukti būtiniausi reikalavimai valstybėms narėms ir užtikrintas pakankamas lankstumas atsižvelgiant į vietos epidemiologines sąlygas.
            
         
               (5)
            
            
               ES vykdoma masinė skubios vakcinacijos kampanija prieš įvairių rūšių mėlynojo liežuvio ligą. Gyvūnų vakcinacija nuo šios ligos reiškia didelį neatsparių rūšių populiacijos imuniteto būklės pasikeitimą ir turi įtakos mėlynojo liežuvio stebėsenos ir priežiūros programoms. Todėl turėtų būti padaryti tam tikri programų reikalavimų pakeitimai.
            
         
               (6)
            
            
               Reglamento (EB) Nr. 1266/2007 V priede išdėstyti zonos, kuri tam tikru metų laiku neužkrėsta mėlynojo liežuvio liga, nustatymo kriterijai. Siekiant aiškumo ir vienodesnio požiūrio, laikotarpio, kuriuo ligos sukėlėjo pernešėjų nėra, pradžia ir pabaiga turėtų būti pagrįsti standartizuotais priežiūros duomenimis.
            
         
               (7)
            
            
               Reglamento (EB) Nr. 1266/2007 III priedo B skirsnyje nustatytos spermos išvežimo draudimo išimties taikymo sąlygos. Jame numatoma, kad siekiant spermai taikyti išimtį ji turi būti gauta iš tam tikras sąlygas atitinkančių gyvūnų donorų. Siekiant Bendrijos teisės aktų aiškumo reikėtų paaiškinti tam tikrus gyvūnų donorų spermos tyrimų tvarkos, ypač tyrimų po surinkimo, reikalavimus.
            
         
               (8)
            
            
               Todėl Reglamentą (EB) Nr. 1266/2007 reikėtų atitinkamai iš dalies pakeisti.
            
         
               (9)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1266/2007 iš dalies keičiamas taip:
   
               1)
            
            
               I priedo tekstas pakeičiamas šio reglamento priede pateikiamu tekstu.
            
         
               2)
            
            
               III priedo B skirsnio d ir e punktai pakeičiami taip:
               
                           „d)
                        
                        
                           jiems buvo atliktas TEB Sausumos gyvūnų vadove numatytas serologinis tyrimas, skirtas nustatyti mėlynojo liežuvio ligos viruso grupės antikūnus, ne rečiau kaip kas 60 dienų rinkimo laikotarpiu ir praėjus 21–60 dienų po paskutinio spermos, kuri turi būti išsiųsta, rinkimo, ir buvo gauti neigiami rezultatai;
                        
                     
                           e)
                        
                        
                           jiems buvo atliktas TEB Sausumos gyvūnų vadove numatytas sukėlėjo nustatymo tyrimas ir gauti neigiami rezultatai, o tyrimui naudoti kraujo mėginiai, surinkti:
                           
                                       i)
                                    
                                    
                                       spermos, kuri turi būti išsiųsta, rinkimo pradžioje ir pabaigoje; ir
                                    
                                 
                                       ii)
                                    
                                    
                                       spermos rinkimo laikotarpiu:
                                       
                                                   —
                                                
                                                
                                                   ne rečiau kaip kas 7 dienas viruso išskyrimo tyrimo atveju, arba
                                                
                                             
                                                   —
                                                
                                                
                                                   ne rečiau kaip kas 28 dienas polimerazės grandinės reakcijos tyrimo atveju.“
                                                
                                             
                                 
                     
         2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. lapkričio 7 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 327, 2000 12 22, p. 74.
   
      (2)  OL L 283, 2007 10 27, p. 37.
   
      PRIEDAS
      
         
            „I PRIEDAS
            Būtiniausi mėlynojo liežuvio ligos stebėsenos ir priežiūros programų reikalavimai (nurodyta 4 straipsnyje)
            1.   Būtiniausi mėlynojo liežuvio ligos stebėsenos programų, kurias valstybės narės turi įgyvendinti ribojimų taikymo zonose, reikalavimai
            Mėlynojo liežuvio ligos stebėsenos programomis siekiama teikti informaciją apie mėlynojo liežuvio ligos raidą ribojimų taikymo zonoje. Mėlynojo liežuvio ligos stebėsenos programų tikslai – nustatyti naujų mėlynojo liežuvio ligos serotipų atsiradimą ir įrodyti, kad nėra tam tikrų mėlynojo liežuvio ligos serotipų. Kiti tikslai gali būti įrodymas, kad mėlynojo liežuvio ligos virusas yra nepaplitęs, ir laikotarpio, kuriuo ligos sukėlėjo pernešėjų nėra, bei ligos sukėlėjo pernešėjų rūšių nustatymas.
            Mėlynojo liežuvio ligos stebėsenos ir priežiūros reikmėms geografinis matavimo vienetas nustatomas pagal apytiksliai 45 × 45 km tinklelį (apie 2 000 km2), išskyrus tuos atvejus, kai dėl konkrečių aplinkos sąlygų reikėtų nustatyti kitokio dydžio vienetą. Valstybėse narėse stebėsenos ir priežiūros reikmėms geografinis matavimo vienetas gali būti regionas, kaip nustatyta Direktyvos 64/432/EEB 2 straipsnio p dalyje.
            1.1.   Mėlynojo liežuvio ligos stebėsenos programą sudaro mažiausiai 1.1.1 ir 1.1.2 punktuose nustatytos pasyvi klinikinė priežiūra ir aktyvi laboratorinė priežiūra.
            1.1.1.   Pasyvi klinikinė priežiūra:
            
                        —
                     
                     
                        apima oficialią ir tinkamai dokumentais pagrįstą nuolat taikomą sistemą, skirtą bet kokiems įtarimams nustatyti ir tikrinti, įskaitant išankstinio perspėjimo sistemą, skirtą įtarimams pranešti. Savininkai ar laikytojai ir veterinarai privalo nedelsdami pranešti kompetentingai institucijai apie bet kokius įtarimus. Visi įtarimai, susiję su mėlynojo liežuvio ligos serotipų, kurių atitinkamoje epidemiologinėje geografinėje srityje neturėtų būti, nustatymu turi būti nedelsiant nuodugniai patikrinti kompetentingos institucijos tam, kad būtų patvirtintas mėlynojo liežuvio ligos serotipų paplitimas,
                     
                  
                        —
                     
                     
                        turi būti ypač sustiprinta ligos sukėlėjo pernešėjų aktyvumo metų laiku,
                     
                  
                        —
                     
                     
                        turi užtikrinti, kad būtų įgyvendinamos informavimo kampanijos, skirtos, visų pirma, padėti savininkams ar laikytojams ir veterinarams atpažinti klinikinius mėlynojo liežuvio ligos požymius.
                     
                  1.1.2.   Aktyvią laboratorinę priežiūrą sudaro arba 1.1.2.1, 1.1.2.2 ir 1.1.2.3 punktuose nustatyti serologinė kontrolinių gyvūnų stebėsena, serologiniai ir (arba) virusologiniai tyrimai ir tikslinė rizikos stebėsena, arba šių veiksmų derinys.
            1.1.2.1.   Serologinė kontrolinių gyvūnų stebėsena:
            
                        —
                     
                     
                        serologinė kontrolinių gyvūnų stebėsena apima aktyvią metinę kontrolinių gyvūnų tikrinimo programą, skirtą mėlynojo liežuvio ligos viruso paplitimui ribojimų taikymo zonoje įvertinti. Jei įmanoma, kontroliniai gyvūnai turi būti galvijai. Jų kraujyje neturi būti antikūnų ir tai turi būti įrodyta pirminiu serologiniu tyrimu, kurio rezultatai turi būti neigiami. Jie turi būti laikomi ribojimų taikymo zonos srityse, kuriose atlikus rizikos analizę atsižvelgiant į entomologinį ir ekologinį vertinimus rasta ligos sukėlėjo pernešėjų arba kuriose yra tinkamų buveinių ligos sukėlėjo pernešėjams veistis,
                     
                  
                        —
                     
                     
                        kontroliniai gyvūnai tikrinami ne rečiau kaip kartą per mėnesį susijusio ligos sukėlėjo pernešėjo aktyvumo laikotarpiu, jei jis žinomas. Jei šis laikotarpis nežinomas, kontroliniai gyvūnai tikrinami ne rečiau kaip kartą per mėnesį visus metus,
                     
                  
                        —
                     
                     
                        mažiausias kontrolinių gyvūnų skaičius viename geografiniame vienete, skirtame mėlynojo liežuvio ligos stebėsenos ir priežiūros reikmėms, turi būti tipiškas ir pakankamas tam, kad kiekviename geografiniame vienete būtų galima nustatyti 2 % mėnesio serokonversiją (1) 95 % patikimumo ribose,
                     
                  
                        —
                     
                     
                        laboratorinis tyrimas yra suplanuotas taip, kad po teigiamų atrankinės patikros rezultatų būtų atliekami konkrečių serotipų serologiniai ir (arba) virusologiniai tyrimai, skirti mėlynojo liežuvio ligos serotipui arba serotipams, kurie gali būti atitinkamoje epidemiologinėje geografinėje srityje, nustatyti, ir būtini konkretaus serotipo paplitimui patvirtinti.
                     
                  1.1.2.2.   Serologiniai ir (arba) virusologiniai tyrimai:
            
                        —
                     
                     
                        apima bent jau aktyvią metinę neatsparių rūšių populiacijų serologinių ir (arba) virusologinių tyrimų programą, skirtą mėlynojo liežuvio ligos viruso perdavimo įrodymams rasti atliekant atsitiktinius serologinius ir (arba) virusologinius tyrimus visose atitinkamose epidemiologinėse geografinėse srityse. Programa vykdoma tuo metų laiku, kai yra didesnė tikimybė nustatyti serokonversiją,
                     
                  
                        —
                     
                     
                        turi būti suplanuoti taip, kad mėginiai atitiktų atitinkamos epidemiologinės geografinės srities tiriamos neatsparių rūšių populiacijos struktūrą, o mėginio dydis leistų 95 % patikimumo ribose nustatyti 20 % viruso paplitimą tos atitinkamos epidemiologinės geografinės srities neatsparių rūšių populiacijoje,
                     
                  
                        —
                     
                     
                        turi užtikrinti, kad vakcinuotų arba imunitetą įgijusių populiacijų gyvūnai, kurių serologinių tyrimų rezultatai teigiami, netrukdytų atlikti serologinius tyrimus,
                     
                  
                        —
                     
                     
                        turi užtikrinti, kad laboratorinis tyrimas yra suplanuotas taip, kad po teigiamų atrankinės patikros rezultatų būtų atliekami konkrečių serotipų serologiniai ir (arba) virusologiniai tyrimai, skirti mėlynojo liežuvio ligos serotipui arba serotipams, kurie gali būti atitinkamoje epidemiologinėje geografinėje srityje, nustatyti, ir būtini konkretaus serotipo paplitimui patvirtinti,
                     
                  
                        —
                     
                     
                        gali taip pat būti atliekami siekiant stebėti vakcinacijos apimtį ir ribojimų taikymo zonoje nustatytų skirtingų mėlynojo liežuvio ligos serotipų paplitimą.
                     
                  1.1.2.3.   Tikslinė rizikos stebėsena:
            
                        —
                     
                     
                        apima oficialią ir tinkamai dokumentais pagrįstą nuolat taikomą sistemą, skirtą įrodyti, kad tam tikrų specifinių mėlynojo liežuvio ligos serotipų neaptikta,
                     
                  
                        —
                     
                     
                        taikoma tikslinei atitinkamos didelės rizikos neatsparių gyvūnų populiacijai, remiantis jų buvimo vieta, geografine padėtimi ir mėlynojo liežuvio ligos serotipo arba serotipų, kurie gali būti atitinkamoje epidemiologinėje geografinėje srityje, epidemiologija,
                     
                  
                        —
                     
                     
                        turi turėti mėginių ėmimo strategiją, kuri atitinka nustatytą tikslinę populiaciją. Mėginio dydis leidžia 95 % patikimumo ribose nustatyti numatomą serotipų paplitimą (remiantis žinoma rizika tikslinei populiacijai) tos atitinkamos epidemiologinės geografinės srities tikslinėje populiacijoje. Tai atvejais, kai mėginiai paimami ne iš atskirų gyvūnų, mėginio dydis turi būti nustatytas pagal taikomų diagnostikos procedūrų tikslumą.
                     
                  1.2.   Siekiant nustatyti laikotarpį, kuriuo ligos sukėlėjo pernešėjų nėra, kaip nurodyta šio reglamento V priede, entomologinė priežiūra turi atitikti šiuos reikalavimus:
            
                        —
                     
                     
                        ją sudaro bent jau aktyvi metinė programa, skirta ligos sukėlėjo pernešėjams gaudyti stacionariomis aspiracinėmis gaudyklėmis siekiant nustatyti ligos sukėlėjo pernešėjų populiacijos dinamiką,
                     
                  
                        —
                     
                     
                        aspiracinės gaudyklės, kuriose įrengtas ultravioletinės šviesos šaltinis, turi būti naudojamos pagal iš anksto nustatytą procedūrą. Gaudyklės turi būti naudojamos per visą naktį ir ne rečiau kaip:
                        
                                    —
                                 
                                 
                                    vieną naktį per savaitę visą mėnesį prieš numatomą laikotarpio, kuriuo ligos sukėlėjo pernešėjų nėra, pradžią ir pabaigą,
                                 
                              
                                    —
                                 
                                 
                                    vieną naktį per mėnesį visą laikotarpį, kuriuo ligos sukėlėjo pernešėjų nėra,
                                 
                              
                                    —
                                 
                                 
                                    remiantis rezultatais, gautais po pirmųjų trejų gaudyklių naudojimo metų, jų naudojimo dažnumas gali būti koreguojamas,
                                 
                              
                  
                        —
                     
                     
                        mažiausiai viena aspiracinė gaudyklė turi būti įrengta kiekvienoje atitinkamoje tam tikru metų laiku mėlynojo liežuvio liga neužkrėstos zonos epidemiologinėje srityje. Aspiracine gaudykle sugautų mašalų dalį būtina nusiųsti į specializuotą laboratoriją, kurioje suskaičiuojamos ir nustatytoms įtartinos ligos sukėlėjo pernešėjų rūšys.
                     
                  1.3.   Stebėsena, kuri atliekama siekiant Komisijai pateikti pagrįstos informacijos, įrodančios, kad atitinkamoje epidemiologinėje geografinėje srityje per dvejus metus mėlynojo liežuvio ligos virusas nebuvo paplitęs, kaip nurodyta 6 straipsnio 2 dalyje:
            
                        —
                     
                     
                        apima arba 1.1.2.1, 1.1.2.2 ir 1.1.2.3 punktuose nustatytus serologinę kontrolinių gyvūnų stebėseną, serologinius ir (arba) virusologinius tyrimus ir tikslinę rizikos stebėseną, arba šių veiksmų derinį,
                     
                  
                        —
                     
                     
                        turi būti suplanuota taip, kad mėginiai atitiktų atitinkamos epidemiologinės geografinės srities tiriamos neatsparių rūšių populiacijos struktūrą, o mėginio dydis leistų 95 % patikimumo ribose nustatyti 20 % viruso paplitimą (2) tos atitinkamos epidemiologinės geografinės srities neatsparių rūšių populiacijoje, jei nebuvo atlikta masinė vakcinacija, arba
                     
                  
                        —
                     
                     
                        turi būti suplanuota taip, kad mėginiai atitiktų atitinkamos epidemiologinės geografinės srities tiriamos neatsparių rūšių populiacijos struktūrą, o mėginio dydis leistų 95 % patikimumo ribose nustatyti 10 % viruso paplitimą (3) tos atitinkamos epidemiologinės geografinės srities neatsparių rūšių populiacijoje, jei nebuvo atlikta masinė vakcinacija.
                     
                  2.   Būtiniausi mėlynojo liežuvio ligos priežiūros programų, kurias valstybės narės turi įgyvendinti ribojimų netaikymo zonose, reikalavimai
            Mėlynojo liežuvio ligos priežiūros programomis siekiama nustatyti bet kokius galimus mėlynojo liežuvio ligos viruso protrūkius ir įrodyti, kad to viruso nėra mėlynojo liežuvio liga neužkrėstoje valstybėje narėje arba atitinkamoje epidemiologinėje geografinėje srityje.
            Mėlynojo liežuvio ligos priežiūros programas sudaro mažiausia 2.1 ir 2.2 punktuose nustatytos pasyvi klinikinė priežiūra ir aktyvi laboratorinė priežiūra.
            2.1.   Pasyvi klinikinė priežiūra:
            
                        —
                     
                     
                        apima oficialią ir tinkamai dokumentais pagrįstą nuolat taikomą sistemą, skirtą bet kokiems įtarimams nustatyti ir tikrinti, įskaitant išankstinio perspėjimo sistemą, skirtą įtarimams pranešti. Savininkai ar laikytojai ir veterinarai privalo nedelsdami pranešti kompetentingai institucijai apie bet kokius įtarimus. Kompetentinga institucija turi nelesdama nuodugniai patikrinti visus įtarimus tam, kad būtų galima patvirtinti arba paneigti bet kokį mėlynojo liežuvio ligos protrūkį,
                     
                  
                        —
                     
                     
                        turi būti ypač sustiprinta ligos sukėlėjo pernešėjo aktyvumo metų laiku tam tikros susijusios didesnės rizikos zonose, remiantis geografiniais ir epidemiologiniais duomenimis,
                     
                  
                        —
                     
                     
                        turi užtikrinti, kad būtų įgyvendinamos informavimo kampanijos, skirtos, visų pirma, padėti savininkams ar laikytojams ir veterinarams atpažinti klinikinius mėlynojo liežuvio ligos požymius.
                     
                  2.2.   Aktyvią laboratorinę priežiūrą sudaro arba 2.2.1, 2.2.2 ir 2.2.3 punktuose nustatyti serologinė kontrolinių gyvūnų stebėsena, serolologiniai ir (arba) virusologiniai tyrimai arba tikslinė rizikos priežiūra, arba šių veiksmų derinys.
            2.2.1.   Serologinė kontrolinių gyvūnų stebėsena:
            
                        —
                     
                     
                        serologinę kontrolinių gyvūnų stebėseną sudaro aktyvi metinė kontrolinių gyvūnų tikrinimo programa, skirta mėlynojo liežuvio ligos viruso perdavimui už ribojimų taikymo zonų ribų nustatyti. Ypatingas dėmesys turi būti skiriamas didelio pavojaus zonoms, remiantis geografiniais ir epidemiologiniais duomenimis,
                     
                  
                        —
                     
                     
                        kontroliniai gyvūnai tikrinami ne rečiau kaip kartą per mėnesį susijusio ligos sukėlėjo pernešėjo aktyvumo laikotarpiu, jei tas laikotarpis žinomas. Jei toks laikotarpis nežinomas, kontroliniai gyvūnai tikrinami ne rečiau kaip kartą per mėnesį visus metus,
                     
                  
                        —
                     
                     
                        mažiausias kontrolinių gyvūnų skaičius iš vieno geografinio vieneto, skirto mėlynojo liežuvio ligos stebėsenos ir priežiūros reikmėms, turi būti tipiškas ir pakankamas tam, kad kiekviename geografiniame vienete būtų galima nustatyti 2 % mėnesio serokonversiją (4) 95 % patikimumo ribose.
                     
                  2.2.2.   Serologiniai ir (arba) virusologiniai tyrimai:
            
                        —
                     
                     
                        apima bent jau aktyvią metinę neatsparių rūšių populiacijų serologinių ir (arba) virusologinių tyrimų programą, skirtą mėlynojo liežuvio ligos viruso perdavimo už ribojimų taikymo zonų ribų įrodymams rasti atliekant atsitiktinius serologinius ir (arba) virusologinius tyrimus visose atitinkamose epidemiologinėse geografinėse srityse. Programa vykdoma tuo metų laiku, kai yra didžiausia tikimybė nustatyti serokonversiją,
                     
                  
                        —
                     
                     
                        turi būti suplanuoti taip, kad mėginiai atitiktų atitinkamos epidemiologinės geografinės srities tiriamos neatsparių rūšių populiacijos struktūrą, o mėginio dydis leistų 95 % patikimumo ribose nustatyti 20 % viruso paplitimą tos atitinkamos epidemiologinės geografinės srities neatsparių rūšių populiacijoje,
                     
                  
                        —
                     
                     
                        turi užtikrinti, kad vakcinuotų arba imunitetą įgijusių populiacijų gyvūnai, kurių serologinių tyrimų rezultatai teigiami, netrukdytų atlikti serologinius tyrimus.
                     
                  2.2.3.   Tikslinė rizikos priežiūra:
            
                        —
                     
                     
                        apima oficialią ir gerai dokumentais pagrįstą nuolat vykdomą sistemą, skirtą įrodyti, kad tam tikrų konkrečių specifinių mėlynojo liežuvio ligos serotipų neaptikta,
                     
                  
                        —
                     
                     
                        turi būti pagrįsta išsamiomis žiniomis apie vietos rizikos veiksnius. Turint tokių žinių galima nustatyti, kokia tam tikros susijusios didesnės rizikos tikslinė populiacija turi būti tiriama,
                     
                  
                        —
                     
                     
                        turi užtikrinti, kad tikslinė mėginių ėmimo strategija atitiktų minėtą tikslinę susijusios didesnės rizikos populiaciją, o mėginio dydis leistų 95 % patikimumo ribose nustatyti viruso paplitimą (pagrįsta žinomos rizikos tiksline populiacija) tos atitinkamos epidemiologinės geografinės srities tikslinėje populiacijoje.
                     
                  
      
      
         (1)  Manoma, kad normali metinė serokonversijos norma užkrėstoje zonoje yra 20 %. Tačiau Bendrijoje virusas paprastai plinta per apytiksliai šešių mėnesių laikotarpį (pavasario pabaiga–udens vidurys). Todėl manoma, kad apytikslė mėnesio serokonversijos norma gali būti vertinama 2 %.
      
         (2)  Manoma, kad normali metinė serokonversijos norma užkrėstoje zonoje yra 20 %. Tačiau, jei yra įrodymų, kad metinė serokonversijos norma atitinkamoje epidemiologinėje geografinėje srityje yra mažiau nei 20 %, mėginio dydis turėtų leisti nustatyti mažesnį paplitimą.
      
         (3)  Manoma, kad normali metinė serokonversijos norma zonoje, kurioje atlikta vakcinacija, yra 10 %. Tačiau, jei yra įrodymų, kad metinė serokonversijos norma atitinkamoje epidemiologinėje geografinėje srityje, kurioje atlikta vakcinacija, yra mažiau nei 10 %, mėginio dydis turėtų leisti nustatyti mažesnį paplitimą.
      
         (4)  Manoma, kad normali metinė serokonversijos norma užkrėstoje zonoje yra 20 %. Tačiau Bendrijoje virusas paprastai plinta per apytiksliai šešių mėnesių laikotarpį (pavasario pabaiga–udens vidurys). Todėl manoma, kad apytikslė mėnesio serokonversijos norma gali būti vertinama 2 %.“